Sverre Varhaug

Sverre Varhaug fra Hinna i Stavanger var en norsk psykolog som gjennom tre tiår begikk seksuelle overgrep mot sine pasienter.

Varhaug studerte klinisk psykologi i Nebraska i 1959, etter først å ha studert psykologi ved Universitetet i Oslo.

Varhaug har hatt flere betrodde stillinger i det offentlige helsevesenet. I 40-årene toppet karrieren hans seg ved å bli sjefpsykolog ved det splitter nye sykehuset i Stavanger.

Det første varselet mot Varhaug kom allerede i 1976. Han forklarte seg for helsedirektoratet, og forsvarte sin praksis med å ta på og beføle pasientene sine.

Sverre Varhaug benyttet stor grad av manipulasjon overfor sine pasienter, ved blant annet å overbevise dem om at de hadde vært utsatt for seksuelle overgrep i barndommen, og at de måtte gjenoppleve dette for å huske traumene.

9. oktober 1980 blir Sverre Varhaug funnet skyldig i å ha misbrukt stillingen sin til å skaffe seg utuktig omgang med de to pasientene. Han ble dømt til to års betinget fengsel og mister autorisasjonen i to år. Men ingenting av dette stoppet Sverre Varhaug, og han fortsatte å behandle pasienter.

2. november 2002 ble Sverre Varhaug funnet skyldig i å ha misbrukt stillingen sin til å skaffe seg utuktig omgang tre andre pasienter. Han dømmes til tre års fengselsstraff. Senere skal Høyesterett senke dommen til to år og seks måneder i fengsel, men tilkjenne de fornærmede en rekordstor erstatning på 7,5 millioner kroner til sammen.

Varhaug flyttet til Spania og møtte ikke til soning ved Oslo fengsel 22. april 2003.
Han søkte om benådning på grunn av dårlig helse, men fikk avslag. Da politiet etterlyste Varhaug, viste det seg at han var beboer ved et aldershjem i Altea på Costa Blanca.

Ni måneder etter at han skulle ha startet soningen, landet Varhaug på Gardermoen og meldte seg for soning i Oslo fengsel. Ni år senere døde Varhaug, 86 år gammel. Han ble bisatt i Alfaz del Pi, på Costa Blanca.

Ytterligere to pasienter tok kontakt med myndighetene etter rettssaken i 2002. I februar 2004 anmeldte en mann Varhaug for år med overgrep. I mai samme år tok en psykolog kontakt med politiet på vegne av en klient som også fortalte om overgrep Varhaug skal ha begått. Men ingen av sakene ble etterforsket. Den første ble trukket. Den andre saken fikk aldri saksnummer og heller ikke formell henleggelse. Årsaken var hensynet til Varhaugs helsetilstand, samt at han kun ville fått en ubetydelig tilleggsstraff.

Referanser

Seksuallovbrytere
Nordmenn dømt for lovbrudd
Personer fra Stavanger kommune
Norske psykologer